Davisbeker-vuurdoop wag op SA tiener | Netwerk24
KYK: SA skolespelers se vaart seëvier
Ons het verlede week ’n huldeblyk gedeel wat die tradisie van fisieke, klipharde Suid-Afrikaanse skolerugbyspelers beklemtoon.
Egmont Sippel: Die Mustang as sekssimbool
Vir baie dekades, reken Egmont Sippel, het die Ford Mustang op beeld oorleef. Mustang V en VI het die legende in ere herstel. Maar dis die nuutste kuur wat ’n ware Mustang van Ford se topponie maak.
Davisbeker-vuurdoop wag op SA tiener
26 Februarie 2020 17:15
Die opkomende Suid-Afrikaanse tennisster Kholo Montsi.Foto: Peter Heeger
Die kaptein en mentor van die SA span, Marcos Ondruska, het Lloyd Harris, Raven Klaasen, Ruan Roelofse en die tiener Kholo Montsi gekies.
In hul vorige kragmeting het Suid-Afrika vir Bulgarye met 4-1 verslaan om te kwalifiseer vir die uitspeelstryd.
Harris sal oudergewoonte die Suid-Afrikaanse aanslag lei. Hy is tans Suid-Afrika se voorste speler en beklee die 93ste plek op die wêreldranglys.
Vir Klaasen sal dit sy 19de Davisbeker-verskyning vir sy land wees. Hy en sy dubbelspelmaat, Ruan Roelofse, het saam nog net een wedstryd, in 2018 teen Portugal, verloor.
Montsi is die pasgekroonde o.18-Afrika-kampioen en nommer 12 op die Internasionale Tennisfederasie (ITF) se junior wêreldranglys.
Dit sal dié 17-jarige se eerste proesel van Davisbeker-tennis wees.
Die wenner van hierdie kragmeting dring deur tot ’n promosie-kragmeting vir die Wêreldgroep in September.
“Dit is ’n groot geleentheid,” sê Ondruska. “Ons het ’n baie goeie kans om hierdie kragmeting te wen en dan deur te dring.”
Dit is ’n groot geleentheid. Ons het ’n baie goeie kans om hierdie kragmeting te wen en dan deur te dring.
Hy is ook opgewonde oor die balans van die span.
“Van die jonger spelers kan baie leer by die ervare spelers soos Raven en Ruan. Lloyd word mooi volwasse en gee groot treë op die internasionale verhoog.
“Die span geniet dit om byeen te kom vir hierdie spantoernooie en die band tussen die Suid-Afrikaanse spelers raak al hoe hegter,” sê Ondruska.
Dit sal die eerste keer wees wat dié twee lande slaags gaan raak in die Davisbeker-reeks. – Sportredaksie
Meer oor: Kholo Montsi | Marcos Ondruska | Lloyd Harris | Suid-Afrika | Tennis | Tiener
Montsi uitgeskakel in Melbourne
Kholo moet nou SA se naam hoog hou
Aikôna vir twee spantoernooie, sê Nadal
Harris Suid-Afrika se tennisheld